SHBA: Shtetasit e rinj bëjnë betimin
Ndërkohë që festohet 237 vjetori i pavarësisë, njerëz nga vende të ndryshme bëjnë betimin si shtetas të rinj
Ndërkohë që Shtetet e Bashkuara festojnë 237 vjetorin e pavarësisë, mijëra njerëz në të gjithë vendin bëjnë betimin si shtetas të rinj amerikanë. Njëra prej këtyre ceremonive të betimit u zhvillua afër Shtëpisë së Bardhë. Ta ndjekim. Ndërkohë që Shtetet e Bashkuara festojnë 237 vjetorin e pavarësisë, 30 njerëz nga 21 vende bënë betimin si shtetas të rinj amerikanë. Mes tyre është Ashraf Mokhdar nga Egjipti. Jacqueline Frye është nga Britania. Fundi i asaj rruge të gjatë u kurorëzua me një ceremoni betimi të drejtuar nga Sekretari amerikan i Thesarit Jack Lew. Sekretari Lew, i përket brezit të parë amerikan. Babai i tij emigroi nga Polonia. Ai vlerësoi shtetasit e rinj amerikanë për tejkalimin e vështirësive dhe për t'ia arritur kësaj dite. Ato që këta amerikanë të rinj kanë dhënë janë shumë vite pune të vështirë për të mësuar anglishten, historinë dhe sistemin politik amerikan. Shumica e tyre kanë patur jo pak vështirësi. Por Herbert Crooks nga Panamaja thotë se ai e dinte se kjo ditë do të vinte. Ndërkohë që amerikanët kremtojnë një tjetër përvjetor të pavarësisë, këta 30 shtetas të rinj amerikanë u janë bashkuar me plot dinjitet festimeve.